बीती दी गल्लै दा किन्ना बी बस्तार होऐ, जिस बेल्लै उसदा चेता औन्दा तां खिनै च सारी तस्वीर सामने आई जन्दी ऐ। सरला गी चेते आया जे हीरै ने उस दिन मिलने गी गेदे इक लौंक दित्ता हा, ते आखेय हा, “तूं हून ब्याह च बालूं पाना ऐ। बालू भार हुन्दा, कन्दैं-कन्दै नवकै दे बेद्‌दे गी चीरन लगदा तां नक्के गी पीड़ हुन्दी। नत्थ पाइयै नथोई ते जाना गै पर पीड़ मती ग सेई होऐ तां बलूएं दै थार ए लौंग पाई लैयां। ए ना मक्क चीरदा ते ना फी पीड़ हुन्दी। लौंग तुगी सुख देग। चेत्ता रक्खेयां ए हीरै दा लौंग ऐ।”